google/wiki40b huggingface dataset:
Proteksjonisme

Proteksjonisme er en økonomisk politikk hvor en ved ulike midler begrenser handel mellom land. Proteksjonistiske handelshindringer kan være høye tollsatser, kvotebegrensninger og forskjellige statlige bestemmelser som favoriserer innenlands produksjon. Proteksjonisme står i motsetning til frihandel, hvor ingen kunstige hindre for handel etableres.
Proteksjonisme blir ofte assosiert med økonomiske teorier som merkantilisme, ideen om at det er gunstig å ha et handelsoverskudd med andre land og at man for å nå det må begrense import. De to hovedtyper av proteksjonisme er tradisjonell proteksjonisme, hvor en toll blir innkrevet på varen, og proteksjonisme ved andre midler – moderne proteksjonisme.
Edward Ofere

Klubbkarriere

Ofere kom til Malmö FF fra den nigerianske toppklubben Enugu Rangers høsten 2005.
Ofere signerte en treårskontrakt for Lecce 30. august 2010 i en overgang verd ca 3 millioner SEK. Kontrakten ble opphevet i en gjensidig avtale 25. september 2012, etter en periode med lite spilletid for Ofere.

Landslagskarriere

Ofere står notert med tre landslagskamper for Nigeria, alle vennskapskamper.
Debet

Debetsaldo

Debetsaldo er en saldo som står i venstre kolonne i regnskapet. For en eiendel betyr det at det er noe man eier. En debetsaldo i kontogruppe 2, betyr at man har noe tilgode hos noen. En debetsaldo i kontogruppe 3, betyr at man har kreditert salg, i kontogruppe 4 betyr det at man har kjøpt varer, i kontogruppe 5 betyr det at man har hatt personalkostnader, i kontogruppe 6 betyr det at man har hatt driftsutgifter, i kontogruppe 7 betyr det at man har hatt reise, representasjons, og salgskostnader. I kontogruppe 8 betyr det at man har hatt finanskostnader.
Slaget ved Hummelshof

Opptakt

Omtrent i et halvt år etter slaget ved Erastfer var det ingen store slag mellom de russiske og svenske armeene. I juli startet den russiske armeen å rykke fram til Tartu. De to armeene møttes nær byen Hummelshof.

Slaget

I starten hadde de svenske soldatene framgang mot den russiske fortroppen og tok fem eller seks kanoner. Seinere nådde den russiske hovedstyrken slagmarken og gikk til angrep på svenskene. Sverige drev tilbake det første russiske angrepet, men russerne kom tilbake. Det uthvilte russiske infanteriet omringet den svenske styrken. Den svenske armeen ble fullstendig utslettet.

Ettervirkninger

Etter dette slaget marsjerte Boris Sjeremetev gjennom det sørlige Svensk Livland uten å møte motstand og plyndret området.
Têwo

Têwo (kinesisk: 迭部县; pinyin: Diébù Xiàn, tibetansk: Thebo) er et fylke i Gansu i Folkerepublikken Kina. Det ligger i det autonome prefektur Gannan Zang.
Befolkningen var på 55 568 innbyggere i 1999.
Jesus lever, graven brast

«Jesus lever, graven brast» er en påskesalme fra 1786 hvor teksten er skrevet av biskop Johan Nordahl Brun. Melodien ble komponert av Johann Rudolph Ahle i 1664 og omarbeidet i 1687 av Wolfgang Karl Briegel.
Salmen kalles av litteraturhistorikeren Francis Bull for «høidepunktet i Bruns digtning, – og i norsk salmedigtning overhodet». Bull karakteriserer salmen slik: «Her er en koncentreret kraft, som ikke var set i vor poesi siden eddakvadenes tid, en række kort tilhugne sætninger, og en mesterlig stigning: Lynet blinker, jorden bæver, graven brast og Jesus lever».
Denne mye brukte påskesalmen skiller seg litterært fra mange av Nordahl Bruns salmer, som ofte er nokså dogmatiske og ikke sjelden har brodd mot samtidens teologiske rasjonalisme.
NM i stafetter 2010

NM i stafetter 2010 var en del av NM i friidrett 2010, men ble arrangert som et eget stevne på Steinkjer 22. – 23. mai 2010.
Stammelunner

Stammelunner er en traktor konstruert for lunning og framkjøring av tømmer.
Stammelunneren er konstruert for framkjøring av hele stammer, men de blir også brukt til framkjøring av kappet tømmer. Lunneren er utstyrt med vinsj, oftest med to tromler, og fra tromlene kan operatøren dra ut ståltau med kjettingstropper som han fester til stammene. Ved enkelte anledninger bør en stroppe tømmeret i toppen, andre ganger i rotenden.
Stammelunneren er oftest utstyrt med rammestyring.
Framdrift av hele stammer med stammelunner på bar ufrosset mark gir ofte dype kjørespor i skogen. Etter at hogstmaskinene gjorde inntog i skogbruket, har det blitt mindre vanlig med helstammedrift, og traktorer har tatt over for stammelunneren.
Jan Henrik Kayser

Utdannelse og karriere

Han fikk sin utdannelse ved musikkonservatoriet i Bergen og musikkhøyskolen i Wien og debuterte i 1953 med Oslo filharmoniske orkester. Han vant prinsesse Astrids musikkpris i 1961 og fikk Griegprisen sammen med Anne Bolstad og Finn Nielsen i 1978. Han samarbeidet med Harald Sæverud i nesten 40 år, noe som i 1997 førte til utgivelsen av en rikt illustrert bok om Sæverud og hans pianomusikk. I tillegg til å være Sæveruds elev, ble han også hans samarbeidspartner, og de holdt mange konserter sammen, hvor Sæverud fortalte om musikken som Kayser spilte.
Kayser hadde en internasjonal karriere og holdt konserter i USA, Kina og Russland, i tillegg til en stor aktivitet i Europa, hvor han spilte med blant andre Royal Philharmonic Orchestra, Birmingham Symphony Orchestra og Praha symfoniorkester. Han ble tildelt Kongens fortjenstmedalje i gull.
Mike Powell

Meritter

I Friidretts-VM 1991 i Tokyo slo han Bob Beamons 23 år gamle rekord med 5 cm da han hoppet 8,95 meter. Powells verdensrekord er fortsatt gjeldende rekord. Powell vant foran Carl Lewis, som også passerte den gamle verdensrekorden med 8,91 meter.
Powell vant sølv i lengdekonkurransen i OL i Seoul 1988, og repeterte denne bragden i 1992-OL i Barcelona. Begge ganger vant Carl Lewis. I tillegg til VM-gullet og revansjen over Lewis i 1991, vant han også Friidretts-VM 1993, og ble nummer tre i Friidretts-VM 1995. Etter OL på hjemmebane i Atlanta i 1996 la Powell opp. Han gjorde comeback i 2001 og trente mot Sommer-OL 2004, men klarte ikke å kvalifisere seg.
Cimbex femoratus

Utseende

Brystet og bakkroppen er bred og mørk. Bakkroppen er noe flat. Scutellumet er gult og skiller seg ut fra den ellers mørke kroppen.   
Vingespennet er mellom 20 og 30 millimeter.  Vingene er ganske klare, men har en svakt gul-oransje farge. Vingemerket er tydelig og spissen av vingene er noe mørke. 
Fasettøynene er middels store og hodet er bredt. Antennene er gule, trådformet med vanligvis 11 ledd og en utvidelse (antenneklubbe).
Larven er sylindrisk, svakt krummet og litt bredere foran. Den har bukføtter på alle bakkroppens ledd. Larven ligner ganske mye på larvene til sommerfugler.

Levevis

Cimbex femoratus finnes i og ved løvskog med bjørk. Flygetiden er om sommeren. 
Hunnen legger mellom 50 og 80 egg. Egget er sylindrisk, omtrent tre millimeter langt. Plantevepser skjærer et snitt i bladet, hvor hun plasserer egget.  Bladet lukker seg omkring egget, som er beskyttet mot predatorer og dårlig vær.
Larven er radikalt forskjellige fra de voksne, både i levevis og i kroppsbygning. Den lever som plantespiser på blad av bjørk.  Den vokser i løpet av sommer og klekker til den voksne (imago) vepsen neste vår, etter en overvintring.
Cimbex femoratus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) 
vepsen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.

Utbredelse

Cimbex femoratus finnes i Europa, østover i Asia helt til Kina og Japan. Finnes i sydlige Norge
Cheilosia chrysocoma

Utseende

En middelsstor (9-12 mm), svart blomsterflue, tett kledt med brunrøde hår, en av de større Cheilosia-artene. I motsetning til de fleste andre Cheilosia-arter er denne lett å kjenne igjen på den reverøde pelsen og de oransje antennene.
Fasettøynene har lange, lyse hår. Antennene er livlig oransje. Kroppen er litt matt svart, tett kledt med brunrøde ("reverøde") hår. Beina er gulbrune med mørkere lår. Vingene er klare, litt brungule langs årene, med brungult vingemerke.

Levevis

Denne arten påtreffes helst på fuktige enger og beitemarker. Larvene utvikler seg i røttene på tistler, kanskje også på sløke. De voksne fluene flyr i mai-juni og er gjerne blant de første blomsterfluene om våren.

Utbredelse

Arten er utbredt i Palearktis østover til Bajkalsjøen, også over hele Norge bortsett fra den nordlige delen av Finnmark.
Huntstown gasskraftverk

Huntstown gasskraftverk er et varmekraftverk i County of Dublin i Irland. Anlegget har en installert produksjonskapasitet på 340 MW ved enheten Huntstown 1, fordelt på én kombinasjonsblokk med kogenerasjon. Anlegget ble påbegynt omkring 1995, og stod ferdig i 2002. Brenselkilden er naturgass. Operatør er Viridian Group plc. Teknologien kommer fra bl.a Siemens og Hitachi.
Sørlandet Kunnskapshavn Arendal

Sørlandet Kunnskapshavn Arendal er et prosjekt startet i 2006 med utbygging av gamle Arendal havn på Tollbodkaia/Dauholla på Kystveien i Arendal, med et kompetansesenter som formål. Prosjektkoordinator er Kåre Andersen, og kunnskapshavnen skal bestå av en samling av bedrifter, et vitensenter og et kurssenter, med fokus mot kompetanseutbygging. Senteret er planlagt ferdigstilt i 2012.

Bakgrunn

Tidligere lå tollboden i Arendal på kaia, og kaia fungerte også som byhavn. Tollvesenet flyttet til Kristiansand, og havnen ble flyttet til nye Arendal havn på Eydehavn. Tollboden ble etter hvert revet, og et større areal ble tilgjengelig for utbygging. Istedenfor å la arealet gå til private aktører for bedrift- eller boligformål, valgte kommunen å bruke området for kompetanseutbygging, i første omgang som campus for Universitetet i Agder, men dette ble lagt til Campus Grimstad. 
Selskapet «Sørlandet Kunnskapshavn Arendal» ble offisielt åpnet 22. mars 2010 i midlertidige lokaler i FN-huset på Tyholmen i Arendal med både fylkesmann Øystein Djupedal, ordfører Torill Rolstad Larsen og stortingsrepresentantene Freddy de Ruiter og Svein Harberg. Selve åpningen ble foretatt av Kronprins Håkon og Kronprinsesse Mette- Marit

Utbygging

Utbyggingen finansieres i sin helhet av private utbyggere, og disse skal også dekke infrastrukturen i området økonomisk, med Arendal kommune som byggherre. Dette inkluderer strandpromenade, omlegging av vei, sikring av kaien og grøntarealer. Kommunen dekker vann og avløp gjennom vann- og avløpsbudsjettet. Varme og kjøling hentes på 30 meters dyp i Galtesund, og leveres til alle byggene gjennom avtale med Agder Energi Varme AS .

Bygg

Kunnskapshavna vil bestå av minst seks bygg. Det første som bygges er «Havnegården» på 6 200 kvadratmeter i fem etasjer. Av leietakere er Asplan Viak (som også har tegnet bygget), Bunnpris (1200 kvm), Secode,  Handelsbanken,  og Apotek 1. Prisen på bygget er satt til 120 millioner norske kroner, og bygget regnes ferdig sommeren 2012. 
På omtrent samme tid vi «Eurekabygget» også være ferdig reist. Arendal kommune skal leie fire etasjer i bygget, som skal brukes til blant annet Vitensenteret Sørlandet, Eureka kompetanse, Arendal voksenopplæring og en egen etasje for mindre bedrifter, et vekstmiljøet a kunnskapsbedrifter. Andre leietakere er Husbanken og Rambøll.
Presstørrer

Presstørrer er et husholdningsapparat, brukt til å presse vaske- og skyllevann ut av tekstiler under vask ved hjelp av vanntrykk. I en avrundet trykktank av metall var det satt inn en gummiblære med tilsvarende form som den ytre tanken. Mellom metalltanken og blæren var det inntak for trykkvann fra vannkranen. Vått tøy ble plassert i gummiblæren som så ble lukket og låst med et lokk som var trykktett, men ikke vanntett. Når vannkranen og inntaksventilen ble åpnet, strømmet trykkvann inn mellom trykktanken og blæren og tøyet ble presset sammen og vann presset ut inntil vanntrykket og motstanden i tøyet var utliknet.
Man skrudde så igjen vannkranen og åpnet avtappingsventilen slik at vannet i tanken strømmet ut, trykket sank og lokket kunne åpnes.
Presstørrere var mer effektive, mindre arbeidskrevende og ga mindre vannsøl enn vrimaskiner. I Norge ble presstørrere blant annet produsert av Emaljeverket A/S (Evalet) i årene fra 1951 til 1960.
Tricholamia

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er vidt utbredt i sentrale deler av Afrika (Tanzania, Ghana, Kamerun, Kongo).
Wearside Football League

Wearside Football League er en non-league fotball-konkurranse basert i England. Den består av en enkelt divisjon, som sitter på trinn 7 (eller nivå 11) av National League System. Under 2010-2011 sesongen, var det 20 klubber som konkurrerer i ligaen.
Til tross for navnet, dekker forbundet et langt større område enn bare Wearside, for 2009-10 sesongen inkluderte den klubber fra så langt sør som North Yorkshire, og fra så langt vest som Cumbria-området. Ligaen driver også tre cup konkurranser: The Monkwearmouth Charity Cup og Charity Cup, som begge har vært omstridte helt siden 1890-tallet, og i tillegg har de The League Challenge Cup, som for alvor ble etablert på 1930-tallet.
Aconcagua

Bestigninger

Fjellet ble første gang besteget i 1897 av sveitseren Matthias Zurbriggen.
Fjellet ble første gang vinterbesteget av nordmennene Eilert Sundt og Thorleif Bache i 1915.
I 2002 ble Tormod Granheim og Tomas Olsson de første skandinaver som kjørte ski fra toppen av fjellet, via den 55° bratte Polskebreen.
Neil MacGregor

Karrière

MacGregor studerte moderne språk ved New College, University of Oxford, filosofi ved École Normale Supérieure i Paris og rettsvitenskap ved Edinburgh University, og ble advokat (barrister) i 1972. MacGregors interesse for kunsthistorie førte til at han fortsatte sine studier i dette feltet; da han deltok på det London-baserte Courtauld Institutes sommerskole i Bayern i 1973 ble han oppdaget av instituttets direktør Anthony Blunt, som oppfordret ham til å ta en mastergrad under sin veiledning. Fra 1975 til 1981 underviste MacGregor i kunsthistorie og arkitektur ved University of Reading. Han var redaktør for kunsttidsskriftet The Burlington Magazine fra 1981 til 1987. Etter dette har han ledet tre store museumsinstitusjoner: National Gallery i London fra 1987 til 2002, British Museum fra 2002 til 2015 og Humboldt Forum i Berlin fra 2015. MacGregor har også laget en rekke kunst- og kulturprogrammer for BBC.
National Endowment for Democracy

National Endowment for Democracy (NED) er en amerikansk ideell organisasjon, grunnlagt av Kongressen på Reagans initiativ i 1983 for å fremme demokrati.
Organisasjonen er drevet som en privat organisasjon, og den er utenfor konstitusjonell kontroll, men den er nesten utelukkende finansiert gjennom bevilgninger fra Kongressen. Organisasjonen gir økonomisk og annen støtte til bevegelser og grupperinger over store deler av verden.
I tillegg til sine utdelinger av økonomisk støtte omfatter og finansierer organisasjonen også Journal for Democracy, World Movement for Democracy, International Forum for Democratic Studies, Reagan-Fascell Fellowship Program, Network of Democracy Research Institutes og Center for International Media Assistance.
NED har av menneskerettighetsorganisasjoner innenfor og utenfor USA blitt anklaget for «innblanding i andre lands indre anliggender». Organisasjonen har også blitt beskyldt for å være skapt for lovlig å fortsette CIAs støtte til politiske aktører i land der CIA har blitt forbudt å operere, og at organisasjonen i så måte er CIAs «arvtaker». Det fremholdes at det at organisasjonen er privat gjør det mulig å operere fritt der offentlige organisasjoner er bundet av amerikansk lov. Ifølge den Colombianske journalisten og forfatteren Hernando Calvo Ospina ble dette synet langt på vei bekreftet av organisasjonens første leder, Allen Weinstein i et intervju i Washington Post i 1991, der han uttalte at «En stor del av det vi gjør i dag, gjorde CIA i all hemmelighet for 25 år siden.»
På sin hjemmeside hevder organisasjonen at den har blitt angrepet både fra høyre og venstresiden i amerikansk politikk. Den hevder videre at motstanden fra venstresiden nesten forsvant etter at den kalde krigen var over, og at denne motstanden nå kun kommer fra «noen få antagonistiske elementer». Videre sies det at det har blitt påstått, fra «enkelte konservative elementer», at organisasjonen har en sosialdemokratisk agenda. Organisasjonen avviser dette, og viser til at den har fått varm støtte fra organisasjoner fra den ytterste høyrefløyen, som Heritage Foundation og Empower America.
Asle Dingstad

Dingstadsaken

Dingstad tilhørte et høykirkelig orientert og konservativt miljø innen Den norske kirke. Mens han var prost, frasa Dingstad seg på 1990-tallet tilsyn av biskop Sigurd Osberg og nektet dermed å anerkjenne ham som biskop. Dette skjedde etter at Osberg hadde reist alvorlig tvil ved holdbarheten i kirkens nei til homofilt samliv som en legitim samlivsform. Dingstad selv delte synet til flertallet av biskopene. Dingstads tilsynsnekt førte igjen til at Osberg i 1998 reiste læresak mot prosten, den første sak som er reist for Den norske kirkes lærenemnd. Lærenemnda ga i sin uttalelse i 2000 ikke prost Dingstad rett til å nekte biskopen tilsyn (Tunsberg-saken 14. mars 2000). Dingstad sa fra seg embedet som prost og konverterte til Den nordisk-katolske kirke som konsekvens av Lærenemndas beslutning. Han ble presteviet der 12. august samme året.
Han ble forlagssjef i Luther Forlag i 1998. Han er siden 2008 sokneprest i St. Johannes Døperen menighet i Oslo.
Sammen med Nina Karin Monsen og Helge Johan Thue, samt flere andre, er Dingstad engasjert i en rettssak for å få annullert den kjønnsnøytrale ekteskapsloven, Felles ekteskapslov. Saken ble avvist i tingretten og anket inn i lagmannsretten (mai 2010). Sammen med 538 andre ektepar klaget gruppen avvisningen inn for menneskerettsdomstolen i Strasbourg, og krevde å få rett til å reise sak i Norge. Klagemålet ble avvist der i 2012.
A.P.P.L.A.U.S.

A.P.P.L.A.U.S. er kulturskolen i Moss, Rygge og Våler sin musikkteatergruppe. Gruppa har årlig fremføringer på Parkteatret i Moss.
I løpet av de første 10 årene har mer enn 200 ungdommer deltatt i gruppa, som har opptrådt for mer enn 33 000 publikummere. De to siste forestillingene har høstet terningkast 6 og 5 i Moss avis og har blitt store publikumssuksesser. Noe av nøkkelen bak suksessen er at amatørene på scenen støttes av et profesjonelt band, lys, lyd, regi, koreograf, sangpedagog osv. Med seg i ryggen har de også en entusiastisk gruppe frivillige, hovedsakelig foreldre. I april 2011 spilte gruppa 7 forestillinger av HAIR på Parkteatret for hele 3400 publikummere.
I sesongen 2011/2012 var regissør Linn Olsen. Hun hadde også regi på Blodsbrødre og Guys and dolls i 2008 og 2009. I mars 2012 resulterte samarbeidet i 8 forestillinger av Spellemann på taket. I august 2012 overtok det tidligere APPLAUS-medlemmet, nå profesjonell skuespiller, Per Emil Grimstad regiansvaret. Våren 2013 hadde A.P.P.L.A.U.S. norgespremiere på musikalen Legally Blonde.

Tidligere medlemmer

Mange tidligere medlemmer i A.P.P.L.A.U.S. har blitt profesjonelle scenekunstnere. Sofie Bjerketvdt har etter APPLAUS hatt hovedrollen som Sandy i Grease i Oslo Spectrum foruten roller i blant annet Mamma Mia. Kai Thomas Larsen var med i TVNorge-satsningen Grease. Per Emil Grimstad har jobbet på Teateret Vårt i Molde i flere år, men er nå tilbake i Moss som regissør for A.P.P.L.A.U.S. Helga Guren gikk rett fra APPLAUS til Teaterhøyskolen, og hadde i 2011/2012 en av hovedrollene i oppsetningen Sonny basert på historiene/sangene til Kaizers Orchestra i regi av Rogaland Teater. Christian Ruud Kallum startet på Teaterhøyskolen høsten 2011.
I 2010 satte APPLAUS opp en Highlights-forestilling. Flere titalls tidligere elever stilte opp som gjesteartister under forestillingene.
Trådløs basestasjon

En trådløs basestasjon (engelsk: wireless access point (WAP)) er innenfor informatikken navnet på en maskinvare som gjør det mulig for Wi-Fi-utstyr å koble seg på et datanett som har en kabel. Basestasjonen er vanligvis koblet til en rutere, men kan også være en integrert komponent i ruteren. En trådløs basestasjon skiller seg fra en hotspot, som er den fysiske lokaliteten hvor tilgang til Wi-Fis tilgang til et trådløst lokalt datanett er tilgjengelig.
Stefan Rehn

Klubbkarriere

Rehn begynte sin fotballkarriere i den lokale klubben Sundbybergs IK, før han i 1984 dro videre til Djurgårdens IF. Her ble han i fem år før han i 1989 prøvde lykken som utenlandsproff i den engelske klubben Everton FC. Etter kun ett år dro han hjem til Sverige og signerte for IFK Göteborg. I denne klubben var han med på å vinne hele fem seriemesterskap og ett cupmesterskap frem til 1995, da han igjen prøvde lykken i utlandet.
I 1995 dro han til den sveitsiske klubben Lausanne Sports, hvor han spilte i fem sesonger og vant to sveitsiske cupmesterskap. I 2000 dro han tilbake til Sverige, men denne gangen signerte han for Djurgårdens IF, som han vant seriemesterskap og cupmesterskap med i 2002. Etter dette valgte han å legge opp som fotballspiller, og fra 2003 til 2006 fungerte han som assistenttrener i Djurgårdens IF (under blant andre Kjell Jonevret). I 2007 ble Rehn hovedtrener i IFK Göteborg sammen med Jonas Olsson.

Internasjonal karriere

Stefan Rehn fikk sin landslagsdebut for Sverige 1988, og hans første internasjonale turnering var Sommer-OL i Seoul i 1988. Han deltok deretter under EM i fotball 1992 arrangert på hjemmebane, da landslaget spilte seg til en plass i semifinalen som de tapte mot Tyskland. Rehn var også med i troppen under VM i fotball 1994 som ble arrangert i USA, hvor Sverige ende opp på en overraskende bronseplass etter å ha vunnet bronsefinalen mot Bulgaria. Fra 1988 og frem til 1995 fikk han tilsammen 45 landskamper og seks mål for Sverige.
US Open 2013 (tennis)

US Open 2013. US Open er en Grand Slam-turnering i tennis som spilles i Flushing Meadows i bydelen Queens i New York. US Open 2013 ble arrangert i perioden 26. august til 9. september 2013.
Arnold Juklerød

«Symptomfri sinnssykdom» (1988)

Det hevdes at Juklerød var frisk før tvangsinnleggelsen. En kommisjon som ble nedsatt i 1988 hevdet at han i verste fall led av en «symptomfri sinnssykdom».
Adferdterapeuten Arild Karlsen kommenterte diagnosen slik: «Den 20.06.88 dukket det opp en rettspsykiatrisk erklæring i Oslo Forhørsrett. Den var undertegnet av psykiater og politilege Karl-Ewert Hornemann og psykiater og overlege Njål Madland. Den tredje psykiateren som tok betaling for å ha deltatt i den judisielle observasjonen, overlege  Harald Ø. Reppesgaard, fikk aldri erklæringen til undertegning.»

Juklerøds journal offentliggjøres (2002)

Den 28. februar 2002 ble en kritiker av norsk psykiatri politianmeldt av datatilsynets leder Georg Apenes, for å legge ut Juklerøds pasientjournal på internett etter avdødes eget ønske. Journalen ble lagt ut den 25. januar 2002, på 6-årsdagen til Juklerøds bortgang, og medførte politirazzia og beslagleggelse av datautstyr.
Den 8. november 2005 ble det reist en byste av Juklerød på Gaustad sykehus.
Agulhaslerke

Utbredelse

Den er endemisk til Sør-Afrika.
Isosaphanodes

Utbredelse

Arten er utbredt i den Demokratiske republikken Kongo.